Lonmin-mynwerker sterfArgieffoto ŉ Mynwerker is die naweek by Lonmin se myn in Marikana naby Rustenburg dood. Die myn het in ŉ verklaring gesê Siphilo Makhende is Saterdagoggend ernstig beseer in ŉ grondstorting by die E3-skag van die myn. Makhende, ŉ rotsbooroperateur, is na ŉ hospitaal gehaas vir behandeling, maar het Sondagoggend aan sy beserings beswyk. ŉ Ondersoek na die oorsaak van die ongeluk is van stapel gestuur in samewerking met die departement van minerale hulpbronne en die onderskeie vakbonde. Makhende se familie in die Oos-Kaap is in kennis gestel en hulle ontvang bystand van die myn.